**ผลการประชุมคณะรัฐมนตรี**

**ครั้งที่ 9/2559 วันอังคารที่ 1 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **010359****เรื่อง** **:** รายงานผลการดำเนินงานโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้ง ปี 2558/59 ครั้งที่ 1**สารัตถะ :** กษ. เสนอ ครม. รับทราบรายงานผลการดำเนินงานโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้ง ปี 2558/59 ครั้งที่ 1โดยมีรายละเอียดสรุปได้ ดังนี้1. ครม. ได้มีมติเมื่อวันที่ 2 ก.พ. 2559 ให้ กษ. และหน่วยงานที่รับผิดชอบโครงการฯ จัดทำรายละเอียดแผนการดำเนินโครงการฯ โดยระบุกิจกรรม พื้นที่ดำเนินโครงการฯ และผลสัมฤทธิ์ให้มีความชัดเจน เป็นรูปธรรม สอดคล้องกับความต้องการของชุมชนตามแนวทางประชารัฐ รวมทั้งให้ตรวจสอบและกลั่นกรองโครงการฯ ไม่ให้เกิดความซ้ำซ้อนกับโครงการตามมาตรการอื่นๆ ที่ ครม. อนุมัติไปแล้ว เพื่อประกอบการขอทำความตกลงกับ สงป. ต่อไป2. สรุปผลการดำเนินการโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 ณ วันที่ 12 ก.พ. 59 ดังนี้**1) มาตรการส่งเสริมความรู้และการสนับสนุนปัจจัยการผลิตเพื่อลดรายจ่ายในครัวเรือน ดำเนินการในพื้นที่ลุ่มน้ำเจ้าพระยา 22 จังหวัด** - มอบปัจจัยการผลิตแล้ว 116,352 ราย คิดเป็นร้อยละ 30 ของเป้าหมาย และฝึกอบรมเกษตรกรแล้ว 132,044 ราย คิดเป็นร้อยละ 34 ของเป้าหมาย - จัดจำหน่ายสินค้าอุปโภคบริโภคที่จำเป็นต่อการครองชีพราคาประหยัด จำนวน 240 ครั้ง **2) มาตรการชะลอหรือขยายระยะเวลาชำระหนี้ที่เกษตรกรมีภาระหนี้กับสถาบันการเงิน**  ธ.ก.ส. และ ธนาคารออมสิน ให้สินเชื่อแล้ว 78,241 ราย วงเงิน 2,600.33 ล้านบาท **3) มาตรการจ้างงานเพื่อสร้างรายได้ให้แก่เกษตรกร** มีการจ้างแรงงานแล้ว 239,590 ราย **4) มาตรการเสนอโครงการตามความต้องการของชุมชนเพื่อบรรเทาผลกระทบภัยแล้ง** ดำเนินการระยะที่ 1 กรณีการปลูกพืชใช้น้ำ ดำเนินการแล้ว 15 จังหวัด 110 โครงการ มีผลการเบิกจ่ายแล้ว 48.28 ล้านบาท คิดเป็นร้อยละ 32 ของวงเงิน สำหรับระยะที่ 2 อยู่ระหว่าง สงป. พิจารณาอนุมัติงบประมาณ**5) มาตรการเพิ่มประสิทธิภาพการใช้น้ำ** การสร้างการรับรู้ผ่านสื่อ และส่งเสริมการปลูกข้าวโดยวิธีเปียกสลับแห้งเพื่อการประหยัด **6) มาตรการเพิ่มปริมาณน้ำ**- การปฏิบัติการฝน เริ่มปฏิบัติการตั้งแต่วันที่ 1 พ.ย. 2558 - 12 ก.พ. 2559 - การพัฒนาแหล่งน้ำบาดาลและช่วยเหลือประชาชน ดำเนินการขุดเจาะบ่อบาดาลแล้ว 1,630 แห่ง**7) มาตรการเสริมสร้างสุขภาพและความปลอดภัยในชีวิตและทรัพย์สิน** จัดหน่วยแพทย์เคลื่อนที่ จำนวน 211 โรงพยาบาล จัดเจ้าหน้าที่สายตรวจลงพื้นที่ จำนวน 34,594 ครั้ง**8) มาตรการสนับสนุนอื่นๆ** - ใช้จ่ายเงินเชิงป้องกันแล้ว 97.05 ล้านบาท- เบิกจ่ายเงินกู้กองทุนพัฒนาสหกรณ์ วงเงิน 134.49 ล้านบาท- โครงการอบรมเพื่อเพิ่มผลิตภาพการผลิตของเกษตรกร ดำเนินการอบรมเกษตรกร 68,850 ราย **9) การให้ความช่วยเหลืออื่นๆ** ได้แก่ แจกจ่ายน้ำ 5,030.81 ล้านลิตร สนับสนุนเครื่องสูบน้ำ 152 เครื่อง และสนับสนุนเสบียงสัตว์ จำนวน 820.30 ตัน**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (สผง.สป.กษ.)**ประโยชน์ที่ได้รับ :** เพื่อติดตามและเร่งรัดดำเนินการโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้ง ปี 2558/59**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 9/2559 วันอังคารที่ 1 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **010359****เรื่อง** **:** สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 13**สารัตถะ :** กษ. เสนอ ครม. รับทราบสถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 13โดยมีรายละเอียดสรุปได้ ดังนี้**1.** มติ ครม. เมื่อวันที่ 6 ต.ค. 2558 รับทราบสถานการณ์น้ำ และให้กระทรวงเกษตรและสหกรณ์รายงานเกี่ยวกับการบริหารจัดการน้ำ ให้คณะรัฐมนตรีทราบทุกสัปดาห์ **2. สถานการณ์น้ำ ณ วันที่ 11 ก.พ. 59**2.1 อ่างเก็บน้ำขนาดใหญ่ทั้งประเทศ มีน้ำใช้การได้ 14,043 ล้าน ลบ.ม. คิดเป็นร้อยละ 30 ของปริมาตรน้ำใช้การทั้งหมด2.2 อ่างเก็บน้ำในลุ่มน้ำเจ้าพระยาและลุ่มน้ำแม่กลอง ลุ่มน้ำเจ้าพระยา มีน้ำใช้การได้ 3,279 ล้าน ลบ.ม. คิดเป็นร้อยละ 18 ของปริมาตรน้ำใช้การทั้งหมด และลุ่มน้ำแม่กลอง มีน้ำใช้การได้ 4,098 ล้าน ลบ.ม. คิดเป็นร้อยละ 31 ของปริมาตรน้ำใช้การทั้งหมด .2.3 แหล่งน้ำอื่นของกระทรวงเกษตรฯ ณ วันที่ 4 ก.พ. 59 - แหล่งน้ำในไร่นานอกเขตชลประทาน จำนวน 352,528 บ่อ ความจุ 352.53 ล้าน ลบ.ม.มีปริมาตรน้ำ 175.42 ล้าน ลบ.ม. คิดเป็นร้อยละ 50 ของความจุทั้งหมด - อ่างเก็บน้ำขนาดเล็ก ทั้งประเทศ จำนวน 4,789 แห่ง ความจุรวม 1,805.23 ล้าน ลบ.ม. มีปริมาตรน้ำ 1,048.19 ล้าน ลบ.ม. คิดเป็นร้อยละ 58 ของความจุทั้งหมด2.4 แหล่งน้ำที่ดำเนินการโดยกรมทรัพยากรน้ำ ณ วันที่ 4 ก.พ. 59 โครงการอนุรักษ์ฟื้นฟูแหล่งน้ำ จำนวน 14,091 แห่ง ความจุรวม 1,161.07 ล้าน ลบ.ม. มีปริมาตรน้ำรวม 479.30 ล้าน ลบ.ม. คิดเป็นร้อยละ 41.28 ของความจุทั้งหมด2.5 ตามแผนยุทธศาสตร์การบริหารจัดการทรัพยากรน้ำ ณ วันที่ 4 ก.พ. 59 แหล่งเก็บน้ำอื่นๆ ได้แก่ แหล่งน้ำในและนอกเขตชลประทาน สระน้ำในไร่นา น้ำบาดาลเพื่อการเกษตร มีความจุ 1,037.56 ล้าน ลบ.ม. ปริมาณน้ำรวม 402.30 ล้าน ลบ.ม. คิดเป็นร้อยละ 38.78 ของความจุทั้งหมด**3. การจัดสรรน้ำ** แผนการจัดสรรน้ำ  วางแผนจัดสรรน้ำทั้งประเทศ 11,120 ล้าน ลบ.ม. ใช้น้ำไปแล้ว 4,725 ล้าน ลบ.ม คิดเป็นร้อยละ 42 ของแผนการจัดสรรน้ำ และลุ่มเจ้าพระยาวางแผนจัดสรรน้ำ 2,900 ลบ.ม. ใช้น้ำไปแล้ว 1,654 ล้าน ลบ.ม.(ตั้งแต่ 1 พ.ย. 58 – 10 ก.พ. 59) คิดเป็นร้อยละ 57 ของแผนการจัดสรรน้ำ**4. การบริหารจัดการน้ำในลุ่มเจ้าพระยาช่วงฤดูแล้งปี 2558/59** แผนการระบายน้ำจากเขื่อน ภูมิพล สิริกิติ์ แควน้อยฯ และป่าสักฯ (ช่วงวันที่ 8 – 14 ก.พ. 59) เฉลี่ยวันละ 17.77 ล้าน ลบ.ม. แบ่งเป็น เพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.47 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม. ผลการระบายน้ำจากเขื่อน (ช่วงวันที่ 1 – 7 ก.พ. 59) เฉลี่ยวันละ 17.82 ล้าน ลบ.ม. แบ่งเป็น เพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.52 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม.**5. สถานการณ์การเพาะปลูกข้าวในเขตชลประทานลุ่มน้ำเจ้าพระยา** ณ วันที่ 10 ก.พ. 59 1) พื้นที่ปลูกข้าวนาปี ปี 2558 แผนเพาะปลูก 7.45 ล้านไร่ ไม่ปลูก 1.05 ล้านไร่ ปลูกแล้ว 6.40 ล้านไร่ (เก็บเกี่ยวแล้ว 6.37 ล้านไร่ เสียหาย 0.02 ล้านไร่ รอเก็บเกี่ยว 0.01 ล้านไร่) 2) พื้นที่ปลูกข้าวนาปีต่อเนื่อง ปี 2558 พื้นที่ปลูกข้าวต่อเนื่องตั้งแต่ ส.ค. 58 จำนวน 1.76 ล้านไร่ เก็บเกี่ยวแล้ว 1.67 ล้านไร่ รอเก็บเกี่ยว 0.09 ล้านไร่  3) พื้นที่ปลูกข้าวนาปรัง ปี 2558/59 ผลการเพาะปลูกข้าวนาปรังตั้งแต่วันที่ 1 พ.ย.– 10 ก.พ. 59 จำนวน 1.96 ล้านไร่**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อให้รับทราบสถานการณ์น้ำและสามารถบริหารจัดการน้ำในช่วงฤดูแล้งปี 2558/59 เพื่อจะได้มีน้ำใช้ในการเพาะปลูกและทำการเกษตรต่อไป**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 9/2558 วันอังคาร ที่ 1 มีนาคม 2559**

**กระทรวงเกษตรและสหกรณ์**

**เรื่องเพื่อทราบเป็นข้อมูล (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **010359****เรื่อง** **:** ดัชนีราคาและผลผลิตสินค้าเกษตรเดือนมกราคม 2559 และแนวโน้มเดือนกุมภาพันธ์ 2559**สารัตถะ :** กษ. เสนอ ครม. เพื่อทราบดัชนีราคาและผลผลิตสินค้าเกษตรเดือนมกราคม 2559 และแนวโน้มเดือนกุมภาพันธ์ 2559โดยมีรายละเอียดสรุปได้ ดังนี้**ภาพรวมราคาสินค้าเกษตร**ของเดือน ม.ค. 59 **เมื่อเปรียบเทียบกับเดือนเดียวกันของปีที่ผ่านมา** พบว่า ดัชนีราคาสินค้าเกษตร**ลดลง**ร้อยละ 6.27 สินค้าที่ราคาปรับตัว**ลดลง** ได้แก่ อ้อยโรงงาน ยางพารา ไก่เนื้อสินค้าที่ราคาปรับตัว**สูงขึ้น** ได้แก่ สับปะรดโรงงาน หอมแดง **เมื่อเปรียบเทียบกับเดือน ธ.ค. ที่ผ่านมา** ดัชนีราคา**ลดลง** ร้อยละ 1.44 โดยสินค้าที่ราคาปรับตัว**ลดลง** ได้แก่ มันสำปะหลัง ยางพารา หอมแดง สินค้าที่ราคาปรับตัว**สูงขึ้น** ได้แก่ ปาล์มน้ำมัน**ภาพรวมด้านการผลิตสินค้าเกษตร เมื่อเปรียบเทียบกับช่วงเดียวกันของปีที่ผ่านมา** ดัชนีผลผลิต**เพิ่มขึ้น** ร้อยละ 2.79 สินค้าสำคัญที่ผลผลิต**เพิ่มขึ้น** ได้แก่ สับปะรดโรงงาน ไก่เนื้อ และไข่ไก่ สินค้าสำคัญที่ผลผลิต**ลดลง** ได้แก่ มันสำปะหลัง และหอมแดง **และเมื่อเปรียบเทียบกับเดือน ธ.ค. ที่ผ่านมา** ดัชนีผลผลิต**ลดลง**ร้อยละ 34.53 สินค้าสำคัญที่ผลผลิต**ลดลง** ได้แก่ ข้าวเปลือก ข้าวโพดเลี้ยงสัตว์ ยางพารา ไก่เนื้อ และไข่ไก่ สินค้าสำคัญที่ผลผลิต**เพิ่มขึ้น** ได้แก่ อ้อยโรงงาน มันสำปะหลัง สับปะรดโรงงาน และสุกร **ในเดือน ก.พ. 59** คาดว่าดัชนีผลผลิตจะลดลงเมื่อเปรียบเทียบกับเดือน ก.พ. 58 และเมื่อเปรียบเทียบกับเดือน ม.ค. 59 สินค้าสำคัญที่ออกสู่ตลาดมากในเดือน ก.พ. 59 ได้แก่ มันสำปะหลัง อ้อยโรงงาน หอมแดง และกาแฟ**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (สศก.)**ประโยชน์ที่ได้รับ**เพื่อติดตามและเฝ้าระวังสถานการณ์ด้านราคา และการผลิตสินค้าเกษตร ทำให้ทราบถึงแนวโน้มของปัญหาที่จะเกิดขึ้นในภาคเกษตร**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 9/2559 วันอังคารที่ 1 มีนาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **010359****เรื่อง** **:** รายงานผลการประชุมโต๊ะกลมระดับรัฐมนตรีพลังงานเอเชีย ครั้งที่ 6 ณ กรุงโดฮา รัฐกาตาร์ และขออนุมัติในหลักการเป็นเจ้าภาพจัดการประชุม โต๊ะกลมระดับรัฐมนตรีพลังงานเอเชีย ครั้งที่ 7 ในปี พ.ศ. 2560ณ กรุงเทพมหานคร**สารัตถะ :** พณ. เสนอ ครม. ดังนี้ 1. รับทราบรายงานผลการประชุมโต๊ะกลมระดับรัฐมนตรีพลังงานเอเชีย ครั้งที่ 6 กรุงโดฮา รัฐกาตาร์ เมื่อวันที่ 7 – 10 พ.ย. 2558 2. อนุมัติในหลักการให้ประเทศไทยเป็นเจ้าภาพจัดการประชุมโต๊ะกลมระดับรัฐมนตรีพลังงานเอเชีย ครั้งที่ 7 ในเดือน พ.ย. พ.ศ. 2560 ณ กรุงเทพมหานครโดยมีรายละเอียดสรุปได้ ดังนี้1. จากการประชุมโต๊ะกลมระดับรัฐมนตรีพลังงานเอเชีย ครั้งที่ 3 เมื่อวันที่ 25 – 27 เม.ย. 2552ณ กรุงโตเกียว ประเทศญี่ปุ่น ประเทศไทยได้ตอบรับการเป็นเจ้าภาพร่วม (Co - host) สำหรับการประชุมโต๊ะกลมระดับรัฐมนตรีพลังงานเอเชีย ครั้งที่ 6 ร่วมกับรัฐกาตาร์ และได้ตอบรับเป็นเจ้าภาพหลักในการจัดการประชุมโต๊ะกลมระดับรัฐมนตรี พลังงานเอเชีย ครั้งที่ 7 ที่ประเทศไทย ในปี พ.ศ. 2560 โดยมีสหรัฐอาหรับเอมิเรตส์เป็นเจ้าภาพร่วม2. รัฐมนตรีว่าการกระทรวงพลังงานเป็นหัวหน้าคณะในการเดินทางเข้าร่วมการประชุมโต๊ะกลมระดับรัฐมนตรีพลังงานเอเชีย ครั้งที่ 6 ณ กรุงโดฮา รัฐกาตาร์ เมื่อวันที่ 7 – 10 พ.ย. 2558 ตามคำเชิญของรัฐมนตรีว่าการกระทรวงพลังงานและอุตสาหกรรมแห่งรัฐกาตาร์ (H.E. Dr. Mohammed bin Saleh Al - Sada) โดยประเทศไทยเป็นเจ้าภาพจัดการประชุมร่วม (Co - host) กับรัฐกาตาร์ ซึ่งมีสาระสำคัญ ดังนี้2.1 **ภาพรวมการประชุม**2.1.1 การประชุมโต๊ะกลมระดับรัฐมนตรีพลังงานเอเชีย ครั้งที่ 6 ณ กรุงโดฮา รัฐกาตาร์ กระทรวงพลังงานและอุตสาหกรรมแห่งรัฐกาตาร์เป็นเจ้าภาพ การประชุมร่วมกับประเทศไทย และ International Energy Forum (IEF) โดยการประชุมดังกล่าวจัดขึ้นภายใต้การอุปถัมภ์ของ Sheikh Tamim Bin Hamad Al – Thani ประมุขแห่งรัฐกาตาร์ และ Sheikh Abdullah Bin Nasser Bin Khalifa Al – Thani นายกรัฐมนตรีแห่งรัฐกาตาร์ โดยมีวัตถุประสงค์ในการเสริมสร้างความร่วมมือทางด้านพลังงานระหว่างประเทศในภูมิภาคเอเชีย2.1.2 การประชุมดังกล่าวจัดภายใต้หัวข้อหลักคือ “The New Energy Landscape: What Role for Asia?” ซึ่งมีผู้แทนจากประเทศต่างๆ เช่น รัสเซีย สหรัฐอาหรับเอมิเรตส์ มาเลเซีย ซาอุดีอาระเบีย คูเวต อินโดนีเซีย เวียดนาม ญี่ปุ่น และองค์กรระหว่างประเทศต่างๆ เช่น ทบวงพลังงานระหว่างประเทศ (IEA) องค์การกลุ่มประเทศผู้ส่งน้ำมันออก (OPEC) เข้าร่วมการประชุมดังกล่าวด้วย โดยวาระการประชุมได้แก่ 1) Oil markets: a new normal or just another cycle, and what does it mean for Asia? การหารือถึงสถานการณ์ตลาดน้ำมันที่มีความผันผวนซึ่งอาจจะกระทบต่อการพัฒนาเศรษฐกิจในภูมิภาค 2) Gas and coal in Asia’s energy mix: interactions and uncertainties โอกาสในการใช้ก๊าซธรรมชาติและถ่านหินในการเป็นแหล่งทรัพยากรในการผลิตกระแสไฟฟ้า และ3) Delivering on the clean energy agenda: prospects and the role for policy แนวทางนโยบายในการเพิ่มการใช้พลังงานสะอาดและพลังงานหมุนเวียนในภูมิภาคเอเชีย ในโอกาสนี้รัฐมนตรีว่าการกระทรวงพลังงานได้รับเกียรติให้แสดงวิสัยทัศน์ด้านพลังงานต่อผู้นำด้านพลังงานและชี้ให้ตระหนักถึงความร่วมมือและรู้จักปรับตัวเข้าหาสมดุลของการผลิตและการใช้พลังงานที่เหมาะสมในระยะยาว2.2 **ผลการอภิปราย** ที่ประชุมได้มีแนวทางที่จะมีข้อตกลงร่วมกันในประเด็นต่างๆ ดังนี้2.2.1 ประเทศผู้ผลิตและผู้บริโภคควรมีการจัดอภิปรายกันอย่างต่อเนื่อง เพื่อร่วมกันหาแนวทางในการพัฒนาด้านพลังงานภายใต้เป้าหมายร่วมกัน2.2.2 เห็นควรที่ทุกประเทศจะต้องร่วมมือกันลงทุน ด้านพลังงานโดยคำนึงถึงความต้องการในอนาคตและมีความสมดุลทางการตลาด2.2.3 ภูมิภาคเอเชียจะเป็นภูมิภาคที่มีการเจริญเติบโตทางเศรษฐกิจมากที่สุดในโลก เนื่องจากมีประชากรเพิ่มขึ้น และมีความต้องการด้านพลังงานเพิ่มขึ้นด้วย2.2.4 ความต้องการด้านพลังงานที่เพิ่มขึ้นตามความเจริญเติบโตในอนาคต จำเป็นที่จะต้องสามารถเข้าถึงแหล่งทรัพยากรต่างๆ ได้โดยง่าย2.2.5 ทุกประเทศมีสิทธิที่จะพัฒนาประเทศตามวิสัยทัศน์ของตนเอง เพื่อให้ตรงกับความต้องการของประชาชนและมีการกระจายความต้องการให้ทั่วถึงกัน2.2.6 ความมั่นคงทางพลังงานเป็นส่วนสำคัญต่อการจัดเสวนาในเรื่องของการพัฒนาเศรษฐกิจของแต่ละประเทศ2.2.7 มีข้อตกลงที่จะให้มีการลดคาร์บอนฟุตปริ้นต์ (Carbon footprint) และให้ความสำคัญต่อบทบาทของก๊าซธรรมชาติเพื่อลดการปล่อยก๊าซเรือนกระจกในบริบทของการใช้ก๊าซธรรมชาติในฐานะพลังงานสะอาดและการเข้าถึงได้ง่ายจะกลายเป็นหัวข้อสำคัญที่จะใช้เจรจาในเวทีการประชุมรัฐภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศสมัยที่ 21 (COP21) ที่กรุงปารีส2.2.8 เน้นย้ำว่าถ่านหินจะยังคงมีราคาต่ำกว่าก๊าซธรรมชาติ ถึงแม้ว่าจะอยู่ในสถานะราคาน้ำมันลดลงก็ตาม แต่ก็ยากต่อการลดการปล่อย ก๊าซเรือนกระจกจากถ่านหิน2.2.9 เห็นชอบข้อเสนอของประเทศซาอุดีอาระเบียที่เสนอโดย HRH Prince Abdulaziz bin Salman Al – Saud ในการจัดตั้งกรอบการแลกเปลี่ยนองค์ความรู้ด้านการใช้พลังงานอย่างมีประสิทธิภาพของเอเชีย (Asian Energy Efficiency Knowledge Sharing Framework) ภายใต้การสนับสนุนของ IEF2.2.10 รัฐมนตรีว่าการกระทรวงพลังงานได้กล่าวว่าไทยได้ให้ความสำคัญต่อการพัฒนาพลังงานสะอาด จะเห็นว่าที่ผ่านมามากกว่าสองทศวรรษ พระบาทสมเด็จพระเจ้าอยู่หัวภูมิพลอดุลยเดชมหาราชได้ทรงริเริ่มและพัฒนาโครงการเศรษฐกิจพอเพียง ส่งเสริมให้มีการพัฒนาด้านพลังงานงานทดแทนและการใช้พลังงานอย่างมีประสิทธิภาพและทุกรัฐบาลให้ความสำคัญในเรื่องดังกล่าวตามโครงการพระราชดำริ โดยจัดตั้งให้มีกองทุนอนุรักษ์พลังงานเพื่อสนับสนุนโครงการพัฒนาพลังงานทดแทนและการใช้พลังงานอย่างมีประสิทธิภาพ รวมถึงการพัฒนาวัตกรรมพลังงานสะอาด ปัจจุบันรัฐบาลได้จัดสรรเงินกองทุนดังกล่าวเพื่อพัฒนาโครงการต่างๆ ด้านพลังงาน ปีละ 7,000 ล้านบาทในอีก 5 ปีข้างหน้า2.3 **พิธีปิดการประชุม** รัฐมนตรีว่าการกระทรวงพลังงานกล่าวว่า พน. จะได้รับเกียรติเป็นเจ้าภาพจัดการประชุมโต๊ะกลมระดับรัฐมนตรีพลังงานเอเชีย ครั้งที่ 7 โดยมีสหรัฐอาหรับเอมิเรตส์เป็นเจ้าภาพร่วม ในช่วงเดือน พ.ย. 2560 ณ กรุงเทพมหานคร เพื่อหารือกันในประเด็นด้านพลังงานในการส่งเสริมความร่วมมือในระดับภูมิภาคต่อไป2.4 **การหารือระดับทวิภาคี** รัฐมนตรีว่าการกระทรวงพลังงานได้ร่วมหารือทวิภาคีกับหัวหน้าคณะจากประเทศต่างๆ เกี่ยวกับความร่วมมือด้านพลังงานระหว่างประเทศเพื่อส่งเสริมความร่วมมือระหว่างสองประเทศ ประกอบไปด้วย รัฐกาตาร์ สหรัฐอาหรับเอมิเรตส์ และญี่ปุ่น โดยมีข้อสรุปดังนี้2.4.1 **รัฐกาตาร์** รัฐมนตรีว่าการกระทรวงพลังงานได้แสดงความขอบคุณต่อรัฐมนตรีว่ากระทรวงพลังงานและอุตสาหกรรมแห่งรัฐกาตาร์ (H.E. Mohammed bin Saleh Al - Sada) ในการสนับสนุนบริษัท ปตท. จำกัด (มหาชน) ในด้านการจัดหาก๊าซธรรมชาติเหลว (LNG) ให้กับประเทศไทยมาอย่างต่อเนื่องภายใต้สัญญา ระยะยาว และหารือถึงความร่วมมือด้านก๊าซธรรมชาติเหลวในอนาคต ซึ่งทั้งสองประเทศพร้อมที่จะร่วมมือกันในการที่ไทยจะช่วยเสริมสร้างความมั่นคงด้านอาหารให้แก่รัฐกาตาร์ในขณะที่รัฐกาตาร์จะช่วยเสริมสร้างความมั่นคงด้านพลังงานให้แก่ไทย ทั้งนี้ รัฐกาตาร์ได้กล่าวชื่นชมไทยถึงการเป็นประเทศจุดมุ่งหมายปลายทางที่นักท่องเที่ยวนิยม และการให้บริการทางการแพทย์ของไทยที่มีมาตรฐานดีเยี่ยม ซึ่งประชาชนกาตาร์นิยมเดินทางไปใช้บริการ รวมถึงเป็นประเทศที่มีเสถียรภาพเหมาะแก่การลงทุนอีกด้วย2.4.2 **สหรัฐอาหรับเอมิเรตส์** รัฐมนตรีว่าการกระทรวงพลังงานได้หารือกับปลัดกระทรวงพลังงานแห่งสหรัฐอาหรับเอมิเรตส์ (H.E. Matar Al - Neyadi) ถึงแนวทางการขยายความร่วมมือด้านพลังงานในอนาคต ซึ่งปัจจุบันประเทศไทย นำเข้าน้ำมันดิบจากสหรัฐอาหรับเอมิเรตส์ในสัดส่วนที่สูงที่สุด รวมถึงการสร้างความร่วมมือ ระหว่างบริษัทน้ำมันแห่งชาติของสหรัฐอาหรับเอมิเรตส์ และบริษัท ปตท. จำกัด (มหาชน) เกี่ยวกับการให้การสนับสนุนน้ำมันดิบและผลิตภัณฑ์ปิโตรเลียมแก่ประเทศไทย2.4.3 **ญี่ปุ่น** รัฐมนตรีว่าการกระทรวงพลังงานได้หารือกับผู้ช่วยรัฐมนตรีว่าการกระทรวงเศรษฐกิจการค้าและอุตสาหกรรมแห่งญี่ปุ่น (H.E. Mr.Tsuneo Kitamura) โดยได้กล่าวขอบคุณญี่ปุ่นที่ได้ให้ความร่วมมือกับฝ่ายไทยด้วยดีเสมอมาในด้านการถ่ายทอดเทคโนโลยีและการจัดฝึกอบรมด้านพลังงานแก่บุคลากรของไทย เช่น พลังงานถ่านหินสะอาด พลังงานนิวเคลียร์ พลังงานทดแทน โดยทั้งสองประเทศ จะสร้างความร่วมมือด้านพลังงานที่แนบแน่นในระยะยาวต่อไป3. พน. ได้รายงานผลการประชุมโต๊ะกลมระดับรัฐมนตรีพลังงานเอเชีย ครั้งที่ 6 ณ กรุงโดฮา รัฐกาตาร์ต่อนายกรัฐมนตรีเพื่อทราบและพิจารณาให้ พน. นำรายงานผลการประชุมดังกล่าวเสนอคณะรัฐมนตรีเพื่อทราบและอนุมัติให้ พน. เป็นเจ้าภาพหลักจัดการประชุมโต๊ะกลมระดับรัฐมนตรีพลังงานเอเชีย ครั้งที่ 7 ณ กรุงเทพมหานคร ในปี พ.ศ. 2560 ต่อไป ซึ่งต่อมา**นายกรัฐมนตรีมีบัญชาให้ พน. เสนอคณะรัฐมนตรีทราบ ผลการประชุมฯ ครั้งที่ 6 และพิจารณาให้ พน. เป็นเจ้าภาพจัดการประชุมฯ ครั้งที่ 7 ณ กรุงเทพมหานคร ในปี 2560** พร้อมทั้งให้ติดตามความคืบหน้าให้เป็นรูปธรรมและเป็นประโยชน์ในหลายวิธีการ เช่น การรวม การจำหน่าย การกระจายสินค้า การซื้อขายผลิตผลการเกษตรของไทยกับวัตถุดิบจากต่างประเทศในมูลค่าที่ใกล้เคียงกัน4. **การเป็นเจ้าภาพหลักในการจัดการประชุมโต๊ะกลมระดับรัฐมนตรีพลังงานเอเชีย ครั้งที่ 7** ที่ประเทศไทย ในปี พ.ศ. 2560 มีสาระสำคัญ ดังนี้4.1 การประชุมฯ ครั้งที่ 7 มีวัตถุประสงค์เพื่อเสริมสร้างความร่วมมือทางด้านพลังงานระหว่างประเทศในภูมิภาคเอเชีย ซึ่งจะเป็นการเสริมสร้าง ความร่วมมือด้านพลังงานทั้งในระดับทวิภาคีและพหุภาคีของประเทศไทยต่อไป4.2 พน. พิจารณาแล้วเห็นว่า การจัดประชุมฯ จะมีรัฐมนตรี หรือผู้แทนจากประเทศผู้ผลิตและผู้บริโภคพลังงานหลายประเทศ ซึ่งบางประเทศมีแหล่งทรัพยากรธรรมชาติที่สามารถเป็นฐานการพัฒนาแหล่งปิโตรเลียมและพลังงานทดแทนให้แก่ประเทศชาติได้เป็นอย่างดี โดยการเป็นเจ้าภาพจัดการประชุมฯ ครั้งที่ 7 จะเป็นโอกาสอันดีที่จะแสดงให้เห็นว่าประเทศไทยมีความพร้อมและมีศักยภาพในการเป็นเจ้าภาพจัดการประชุม ระดับนานาชาติ ตลอดจนส่งเสริมภาพลักษณ์และบทบาทนำของประเทศไทยทางด้านพลังงานในภูมิภาคเอเชีย เพื่อเสริมสร้างความเชื่อมั่นในความมีเสถียรภาพทางการเมือง เศรษฐกิจและวัฒนธรรมของประเทศไทยต่อนานาประเทศ5. การเป็นเจ้าภาพจัดภาพจัดการประชุมโต๊ะกลมระดับรัฐมนตรีพลังงานเอเชีย ครั้งที่ 7 ที่จะจัดขึ้นที่ประเทศไทย ในปี พ.ศ. 2560 พน. ต้องกำหนดกรอบระยะเวลาการดำเนินการเตรียมการเริ่มตั้งแต่ปี พ.ศ. 2559 เพื่อให้การจัดประชุมดังกล่าวเป็นไปด้วยความเรียบร้อย มีประสิทธิภาพและบรรลุวัตถุประสงค์ของการจัดประชุม โดยมีกำหนดจัดการประชุมในเดือน พ.ย. ปี พ.ศ. 2560 ซึ่งการประชุมดังกล่าวจำเป็นต้องได้รับการสนับสนุนงบประมาณและเตรียมการในส่วนที่เกี่ยวข้องทั้งด้านการประสานงานและสารัตถะสำหรับการดำเนินการจัดประชุมดังกล่าวต่อไป**มติ. ครม. :** รับทราบและอนุมัติในหลักการตามที่ พน. เสนอ ส่วนเรื่องงบประมาณในการดำเนินการให้ พน. ดำเนินการตามความเห็นของ สงป. | **หน่วยงานที่รับผิดชอบ** : พน./กษ. (สศก.)**ประโยชน์ที่ได้รับ :** เพื่อเสริมสร้างความเชื่อมั่นในความมีเสถียรภาพทางการเมือง เศรษฐกิจ และวัฒนธรรมของประเทศไทยต่อนานาประเทศ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 8/2559 วันอังคารที่ 1 มีนาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **010359****เรื่อง** **:** บันทึกแสดงเจตจำนงว่าด้วยการส่งเสริมความร่วมมือในสาขาเกษตรและสาขาอื่นๆ ที่เกี่ยวข้อง ระหว่างรัฐบาลไทยกับรัฐบาลญี่ปุ่น**สารัตถะ :** กต. เสนอ ครม. พิจารณา ดังนี้ 1. ให้ความเห็นชอบร่างบันทึกแสดงเจตจำนง (Memorandum of Intent : MOI) ระหว่างรัฐบาลญี่ปุ่นกับรัฐบาลแห่งราชอาณาจักรไทยว่าด้วยการกระชับความร่วมมือด้านการเกษตรและสาขาที่เกี่ยวข้อง2. หากมีความจำเป็นต้องแก้ไขถ้อยคำในร่าง MOI ดังกล่าว ในส่วนที่ไม่ใช่สาระสำคัญและไม่ขัดกับผลประโยชน์ของไทย ให้ กต. พิจารณาหารือกับหน่วยงานที่เกี่ยวข้องเพื่อปรับแก้ไขถ้อยคำในร่าง MOI ดังกล่าว3. เห็นชอบให้ รมว.กต. เป็นผู้ลงนามในร่าง MOI ดังกล่าวโดยมีรายละเอียดสรุปได้ ดังนี้1. ตามที่นายกรัฐมนตรีได้หารือทวิภาคีกับนายกรัฐมนตรีญี่ปุ่นในระหว่างการประชุมผู้นำลุ่มน้ำโขง – ญี่ปุ่น ครั้งที่ 7 และทั้งสองฝ่ายได้เห็นชอบให้ รมว.กต. ไทยและญี่ปุ่น ในฐานะที่เป็นผู้กำกับดูแลการดำเนินการตามความตกลงระหว่างราชอาณาจักรไทยและญี่ปุ่นสำหรับความเป็นหุ้นส่วนเศรษฐกิจ (JTEPA) จัดทำเอกสารความร่วมมือด้านสินค้าเกษตรระหว่างกัน กต. ญี่ปุ่นได้ยกร่างเอกสารความร่วมมือดังกล่าวในรูปแบบบันทึกแสดงเจตจำนง (MOI) ให้ฝ่ายไทยพิจารณาโดย กต. ได้รวบรวมความเห็นจากส่วนราชการที่เกี่ยวข้อง (ซี่ง กษ. พิจารณาแล้วไม่มีข้อขัดข้องต่อเนื้อหาของร่าง MOI โดยเห็นว่าจะเป็นประโยชน์ต่อการส่งเสริมความร่วมมือทวิภาคีระหว่างทั้งสองประเทศและก่อให้เกิดประโยชน์ทางเศรษฐกิจร่วมกันทั้งสองฝ่าย) ตลอดจนจัดการประชุมหารือในระดับปฏิบัติกับ กษ. และ พณ. เพื่อหารือเกี่ยวกับร่าง MOI และได้เสนอร่างโต้ตอบของฝ่ายไทยให้ญี่ปุ่นพิจารณาจนได้ข้อสรุปเป็นร่าง MOI2. ร่าง MOI เป็นส่วนหนึ่งของความพยายามของรัฐบาลในการแก้ไขปัญหาให้แก่เกษตรกร ไม่ว่าจะเป็นปัญหาราคาสินค้าเกษตรตกต่ำ และการเพิ่มรายได้ให้แก่เกษตรกร ดังนั้น การเร่งจัดทำ MOI ข้างต้นจะช่วยส่งเสริมความร่วมมือเพื่อถ่ายทอดความรู้และเทคโนโลยีเพื่อพัฒนาอุตสาหกรรมเกษตรกรและอุตสาหกรรมที่เกี่ยวข้องของไทย3. ร่าง MOI มีวัตถุประสงค์เพื่อเน้นย้ำเจตนารมณ์ของทั้งสองฝ่ายที่จะผลักดันให้เกิดความคืบหน้าอย่างเป็นรูปธรรมในประเด็นความร่วมมือที่นายกรัฐมนตรีทั้งสองฝ่ายได้ตกลงกันไว้ข้างต้น โดยเฉพาะอย่างยิ่งประเด็นความร่วมมือด้านสินค้าเกษตรของไทยโดยสาระสำคัญของร่าง MOI สรุปได้ ดังนี้3.1 กลไกการหารือเพื่อความร่วมมือระดับสูง- ให้มีการจัดตั้งกลไกการหารือระดับสูงเพื่อความร่วมมือระหว่างกระทรวงการเกษตรของทั้งสองฝ่ายในโอกาสแรก เพื่อยกระดับความร่วมมือด้านอุตสาหกรรมการเกษตรและอาหาร- คาดหวังว่าการจัดตั้งกลไกการหารือดังกล่าวจะช่วยเร่งความร่วมมือหุ้นส่วนระหว่างภาครัฐกับเอกชน (PPP) เพื่อส่งเสริมการจับคู่ทางธุรกิจทั้งในด้านการค้าและการลงทุนระหว่างทั้งสองประเทศ รวมถึงเสริมสร้างการพัฒนาห่วงโซ่อาหารในภูมิภาค3.2 การพัฒนาทรัพยากรมนุษย์เพื่อยกระดับอุตสาหกรรมการเกษตรและอาหาร- ตระหนักถึงความจำเป็นในการยกระดับการเกษตรและอุตสาหกรรมอาหารให้เป็นอุตสาหกรรมที่เพิ่มมูลค่าในประเทศไทย- ทั้งสองฝ่ายยืนยันถึงประโยชน์ของความร่วมมือทางวิชาการที่ไทยได้รับจากญี่ปุ่นต่อการเพิ่มขีดความสามารถในการแข่งขันของภาคอุตสาหกรรม3.3 การหารือภายใต้กรอบความตกลง JTEPA - ทั้งสองฝ่ายยินดีกับการริเริ่มการเจรจาเพื่อทบทวนโควตาลดอัตราภาษีของญี่ปุ่นต่อเนื้อสุกรแปรรูปของไทยภายใต้ JTEPA3.4 มาตรการสุขอนามัยและสุขอนามัยพืช- ทั้งสองฝ่ายตระหนักถึงความจำเป็นที่จะส่งเสริมการปรึกษาหารือเกี่ยวกับมาตรการสุขอนามัยและสุขอนามัยพืช- ทั้งสองฝ่ายยินดีที่จะมีการปรึกษาหารือเชิงวิชาการเกี่ยวกับสินค้าเกษตรภายใต้ JTEPA อาทิ มะม่วง (เขียวเสวยและโชคอนันต์) และฟางข้าวจากไทย รวมถึงพืชตระกูลส้ม เนื้อสุกร และเนื้อโคจากประเทศญี่ปุ่น3.5 อุตสาหกรรมยาง- ทั้งสองฝ่ายยินยอมให้มีการจัดประชุมหารือเกี่ยวกับการวิจัยเพื่อขยายขอบเขตการใช้ประโยชน์จากน้ำยางธรรมชาติ โดยฝ่ายญี่ปุ่นรับที่จะจัดการฝึกอบรมเพื่อส่งเสริมการส่งออกและการพัฒนาทักษะด้านการตลาดและฝ่ายไทยแสดงความพร้อมที่จะให้ความร่วมมือกับญี่ปุ่นในการดำเนินการเพื่อให้ข้อเสนอญี่ปุ่นเกิดผลอย่างเป็นรูปธรรม3.6 องค์การส่งเสริมการค้าต่างประเทศของญี่ปุ่น- ฝ่ายญี่ปุ่นรับทราบข้อเรียกร้องของไทยที่จะให้บริษัทญี่ปุ่นเพิ่มปริมาณการใช้ประโยชน์จากสินค้าเกษตรของไทย- ทั้งสองฝ่ายคาดหวังที่จะสร้างความสัมพันธ์ที่เป็นประโยชน์ต่อทั้งสองฝ่ายผ่านการลงทุนของญี่ปุ่นในไทย โดยทั้งสองฝ่ายตระหนักถึงความสำคัญของความพยายามอย่างต่อเนื่องของความร่วมมือในสาขานี้3.7 เทคโนโลยีสารสนเทศและการสื่อสาร- ทั้งสองฝ่ายตระหนักถึงความสำคัญของการใช้เทคโนโลยีสารสนเทศและการสื่อสารในภาคการเกษตรเพื่อสร้างมูลค่าเพิ่มให้แก่สินค้าเกษตร3.8 การบริหารจัดการน้ำและการชลประทาน- ทั้งสองฝ่ายตัดสินใจที่จะกระชุบความร่วมมือในสาขาการบริหารจัดการน้ำและการชลประทานโดยฝ่ายไทยยินดีที่ฝ่ายญี่ปุ่นตั้งใจจะส่งผู้เชี่ยวชาญมาไทยเพื่อหารือเกี่ยวกับความร่วมมือทางวิชาการ และฝ่ายญี่ปุ่นสนับสนุนให้ฝ่ายไทยยกระดับระบบชลประทานให้ทันสมัยและนำการบริหารจัดการน้ำแบบยืดหยุ่นมาใช้โดยผ่านความร่วมมือกับฝ่ายญี่ปุ่น4. ร่าง MOI ดังกล่าวจัดทำขึ้นเพื่อเสริมสร้างความร่วมมือระหว่างไทยกับญี่ปุ่นในสาขาเกษตรและสาขาอื่นๆ ที่เกี่ยวข้อง โดยเฉพาะอย่างยิ่งภายใต้ความตกลง JTEPA และการลงนาม MOI จะเป็นโอกาสให้มีการแลกเปลี่ยนการเยือนระดับรัฐมนตรีว่าการกระทรวงการต่างประเทศ ซึ่งว่างเว้นมานานและจะเป็นประโยชน์ต่อการรักษาพลวัตความสัมพันธ์ไทย – ญี่ปุ่น ในภาพรวม5. ร่าง MOI ไม่มีถ้อยคำหรือบริบทใดที่มุ่งจะก่อให้เกิดพันธกรณีภายใต้บังคับของกฎหมายระหว่างประเทศ ดังนั้น **จึงไม่เป็นสนธิสัญญาภายใต้บังคับของกฎหมายระหว่างประเทศและไม่เป็นหนังสือสัญญาตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557** แต่เนื่องจากเป็นเรื่องที่เกี่ยวกับความสัมพันธ์ระหว่างประเทศที่มีผลผูกพันรัฐบาลในเชิงนโยบาย และอาจเกี่ยวข้องกับหลายหน่วยงาน จึงเข้าข่ายที่จะต้องเสนอ ครม. พิจารณาให้ความเห็นชอบตามมาตรา 4 (3) ของ พระราชกฤษฎีกาว่าด้วยการเสนอเรื่องและการประชุม ครม. พ.ศ. 2548ความเห็นของ กษ.กษ. พิจารณาแล้วเห็นว่าร่างบันทึกแสดงเจตจำนงดังกล่าวมีประเด็นที่เกี่ยวข้องกับ กษ. อาทิ การจัดตั้งกลไกการหารือระดับสูงระหว่างกระทรวงเกษตรทั้งสองฝ่าย ความร่วมมือด้านการพัฒนาทรัพยากรมนุษย์ มาตรการสุขอนามัยและสุขอนามัยพืช (SPS) ความร่วมมือเพื่อการวิจัยการขยายประโยชน์ใช้สอยจากยางธรรมชาติ และความร่วมมือด้านการบริหารทรัพยากรน้ำและการชลประทาน เป็นต้น จึงไม่ขัดข้องต่อการแก้ไขถ้อยคำในร่างบันทึกแสดงเจตจำนงดังกล่าว เนื่องจากเป็นการปรับถ้อยคำเพื่อให้มีความชัดเจนขึ้น และครอบคลุมสาระสำคัญของการดำเนินความร่วมมือด้านการเกษตรและสาขาที่เกี่ยวข้อง ระหว่างไทย – ญี่ปุ่น ซึ่งจะเป็นประโยชน์ต่อการส่งเสริมความร่วมมือทวิภาคีระหว่างทั้งสองประเทศ และก่อให้เกิดประโยชน์ทางเศรษฐกิจร่วมกันทั้งสองฝ่าย**มติ. ครม.** : เห็นชอบตามที่ กต. เสนอ ทั้งนี้ หากมีความจำเป็นต้องแก้ไขปรับปรุงบันทึกแสดงเจตจำนงดังกล่าวในส่วนที่ไม่ใช่สาระสำคัญ และไม่ขัดกับหลักการที่ ครม. ได้ให้ความเห็นชอบไว้ ให้ กต. ดำเนินการได้โดยให้นำเสนอ ครม. ทราบภายหลัง พร้อมทั้งชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าว ตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อเสริมสร้างความร่วมมือระหว่างไทยกับญี่ปุ่นในด้านต่างๆ เพื่อความร่วมมือระหว่างกระทรวงเกษตรของทั้งสองฝ่าย การพัฒนาทรัพยากรมนุษย์เพื่อยกระดับอุตสาหกรรมการเกษตรและอาหาร และจะช่วยเสริมสร้างห่วงโซ่การผลิตอาหารในระดับภูมิภาค กระชับความร่วมมือในสาขาการบริหารจัดการน้ำและการชลประทาน และช่วยส่งเสริมความร่วมมือเพื่อถ่ายทอดความรู้และเทคโนโลยีเพื่อพัฒนาอุตสาหกรรมเกษตรกรและอุตสาหกรรมที่เกี่ยวข้องของไทย และก่อให้เกิดประโยชน์ทางเศรษฐกิจร่วมกันทั้งสองฝ่าย**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 9/2559 วันอังคารที่ 1 มีนาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **010359****เรื่อง** **:** ร่างระเบียบสำนักนายกรัฐมนตรี ว่าด้วยคณะกรรมการส่งเสริมและพัฒนาระบบเกษตรพันธสัญญาที่เป็นธรรม พ.ศ. ....**สารัตถะ :** สคก. เสนอ ครม. ให้ความเห็นชอบร่างระเบียบสำนักนายกรัฐมนตรี ว่าด้วยคณะกรรมการส่งเสริมและพัฒนาระบบเกษตรพันธสัญญาที่เป็นธรรม พ.ศ. .... ที่ตรวจพิจารณาแล้ว โดยมีสาระสำคัญเป็นการกำหนดให้มีคณะกรรมการเพื่อรวบรวมข้อมูลและสภาพปัญหาและกำหนดแนวทางในการดำเนินการของหน่วยงานของรัฐในการส่งเสริมและพัฒนาระบบเกษตรพันธสัญญาโดยมีรายละเอียดสรุปได้ ดังนี้1. โดยที่นายกรัฐมนตรีได้เห็นชอบให้ สคก. จัดทำร่างระเบียบซึ่งเป็นการจัดตั้งคณะกรรมการเพื่อรวบรวมข้อมูลและสภาพปัญหาและกำหนดแนวทางในการดำเนินการของหน่วยงานของรัฐในการส่งเสริมและพัฒนาระบบเกษตรพันธสัญญา เพื่อใช้บังคับไปพลางก่อนในระหว่างการพิจารณาจัดทำร่างพระราชบัญญัติส่งเสริมและพัฒนาระบบเกษตรพันธสัญญาที่เป็นธรรม พ.ศ. .... ตามที่สภาขับเคลื่อนการปฏิรูปประเทศ (สปท.) เสนอ2. สคก. ได้จัดทำร่างระเบียบสำนักนายกรัฐมนตรี ว่าด้วยคณะกรรมการส่งเสริมและพัฒนาระบบเกษตรพันธสัญญาที่เป็นธรรม พ.ศ. .... ตามคำสั่งของนายกรัฐมนตรีแล้ว และได้เสนอให้คณะกรรมการกฤษฎีกา (คณะพิเศษ) พิจารณา ซึ่ง กษ. ยธ. สคบ. และสำนักงานคณะกรรมการแข่งขันทางการค้าได้เห็นชอบกับร่างระเบียบดังกล่าว และนายกรัฐมนตรีได้เห็นชอบให้เสนอ ครม. ต่อไป3. **นายกรัฐมนตรีมีข้อสั่งการว่าการทำคอนแทรคฟาร์มมิ่งยังไม่ควบคุมผู้ผลิต ผู้ประกอบการรายเล็กในแต่ละประเภท/ประชาชน เกษตรกรรายได้น้อยต้องให้เข้าไปรวมด้วย**4. สาระสำคัญของร่างระเบียบ4.1 กำหนดความหมายของนิยามคำว่า “ระบบเกษตรพันธสัญญา” “ผู้ประกอบธุรกิจทางการเกษตร” “เกษตรกร” “เกษตรกรรม” “หน่วยงานของรัฐ” “คณะกรรมการ” “รัฐมนตรี”4.2 กำหนดให้มีคณะกรรมการส่งเสริมและพัฒนาระบบเกษตรพันธสัญญาที่เป็นธรรม ประกอบด้วย รมว.กษ. เป็นประธานกรรมการ รมว.ยธ. เป็นรองประธานกรรมการ ปลัด กค. ปลัด กษ. ปลัด พณ. ปลัด มท. ปลัด ยธ. อัยการสูงสุด ประธานสภาเกษตรกรแห่งชาติ ประธานกรรมการสภาหอการค้าแห่งประเทศไทย นายกสภาทนายความ และผู้จัดการธนาคารเพื่อการเกษตรและสหกรณ์การเกษตร เป็นกรรมการโดยตำแหน่ง และกรรมการผู้ทรงคุณวุฒิ จำนวนไม่เกิน 10 คน ซึ่งรัฐมนตรีแต่งตั้งจากผู้ซึ่งมีความรู้และเชี่ยวชาญตามที่กำหนด โดยมีรองปลัด กษ. ที่ ปลัด กษ. มอบหมายให้เป็นกรรมการและเลขานุการ และรองปลัด ยธ. ที่ปลัด ยธ. มอบหมายเป็นกรรมการและผู้ช่วยเลขานุการ4.3 กำหนดอำนาจหน้าที่ของคณะกรรมการส่งเสริมและพัฒนาระบบเกษตรพันธสัญญาที่เป็นธรรม4.4 กำหนดให้เมื่อ ครม. เห็นชอบแผนพัฒนาระบบเกษตรพันธสัญญาที่เป็นธรรมแล้ว ให้คณะกรรมการกำหนดแนวทางหรือมาตรการเพื่อให้หน่วยงานของรัฐที่เกี่ยวข้องดำเนินการให้เป็นไปตามแผนดังกล่าว4.5 กำหนดให้มีค่าใช้จ่ายสำหรับเบี้ยประชุม หรือค่าใช้จ่ายอื่นที่เกี่ยวข้องกับการดำเนินการที่จำเป็นต่อการปฏิบัติงานของคณะกรรมการ คณะอนุกรรมการ หรือคณะทำงานให้เป็นไปตามพระราชกฤษฎีกาว่าด้วยเบี้ยประชุมกรรมการหรือตามระเบียบทางราชการ แล้วแต่กรณีโดยให้เบิกจ่ายจากงบประมาณของสำนักปลัดกระทรวงเกษตรและสหกรณ์4.6 กำหนดให้ในระหว่างที่ยังไม่มีการแต่งตั้งกรรมการผู้ทรงคุณวุฒิให้กรรมการประกอบด้วยกรรมการโดยตำแหน่ง เพื่อทำหน้าที่คณะกรรมการไปพลางก่อนจนกว่าจะมีการแต่งตั้งกรรมการผู้ทรงคุณวุฒิความเห็นของ กษ.กษ. พิจารณาแล้ว เห็นชอบด้วยกับร่างระเบียบสำนักนายกรัฐมนตรีว่าด้วยคณะกรรมการส่งเสริมและพัฒนาระบบเกษตรพันธสัญญาที่เป็นธรรม พ.ศ. .... ที่ผ่านการตรวจพิจารณาของสำนักงานคณะกรรมการกฤษฎีกาแล้ว**มติ. ครม.** :1. เห็นชอบร่างระเบียบสำนักนายกรัฐมนตรี ว่าด้วยคณะกรรมการส่งเสริมและพัฒนาระบบเกษตรพันธสัญญาที่เป็นธรรม พ.ศ. .... ตามที่ สคก. เสนอ และให้ดำเนินการต่อไปได้ 2. มอบหมายให้ กษ. รับข้อสั่งการของนายกรัฐมนตรี ตามข้อ 3 ไปพิจารณาดำเนินการต่อไป | **หน่วยงานที่รับผิดชอบ** : สคก./กษ. (สกม.)**ประโยชน์ที่ได้รับ :** -**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 9/2559 วันอังคารที่ 1 มีนาคม 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **010359****เรื่อง** **:** แผนปฏิบัติการป้องกันและแก้ไขปัญหาหมอกควันภาคเหนือ ปี 2559**สารัตถะ :** ทส. เสนอ ครม. พิจารณา ดังนี้ 1.เห็นชอบแผนปฏิบัติการป้องกันและแก้ไขปัญหาหมอกควันภาคเหนือ ปี 2559 เพื่อกำหนดให้เป็นนโยบายรัฐบาล และมอบหมายให้หน่วยงานที่เกี่ยวข้องนำไปปฏิบัติต่อไป 2. อนุมัติงบประมาณรายจ่ายประจำปีงบประมาณ พ.ศ. 2559 งบกลาง รายการเงินสำรองจ่ายเพื่อกรณีฉุกเฉินหรือจำเป็น วงเงินรวม 93.8180 ล้านบาท (เก้าสิบสามล้านแปดแสนหนึ่งหมื่นแปดพันบาทถ้วน) เพื่อดำเนินงานตามแผนปฏิบัติการป้องกันและแก้ไขปัญหาหมอกควันภาคเหนือ ปี 2559 ในส่วนของการดำเนินงานของ 9 จังหวัดโดยมีรายละเอียดสรุปได้ ดังนี้1. ทส. ได้จัดการประชุมหารือหน่วยงานที่เกี่ยวข้องเพื่อพิจารณาแผนปฏิบัติการป้องกันและแก้ไขปัญหาหมอกควันภาคเหนือ ปี 2559 เมื่อวันที่ 13 ต.ค. 2558 โดยนายวิจารย์ สิมาฉายา อธิบดีกรมควบคุมมลพิษทำหน้าที่ประธานการประชุม และเมื่อวันที่ 2 พ.ย. 2558 โดยมีพลเอก สุรศักดิ์ กาญจนรัตน์ รมว.ทส. ทำหน้าที่ประธานการประชุม ที่ประชุมมีมติเห็นชอบให้ ทส. นำเสนอแผนปฏิบัติการฯ เข้าสู่การพิจารณาของ ครม. เพื่อมอบหมายให้หน่วยงานที่เกี่ยวข้องนำไปปฏิบัติ และขอรับการจัดสรรงบประมาณรายจ่ายประจำปีงบประมาณ พ.ศ. 2559 งบกลางรายการเงินสำรองจ่ายเพื่อกรณีฉุกเฉินหรือจำเป็น เพื่อดำเนินงานตามแผนปฏิบัติการป้องกันและแก้ไขปัญหาหมอกควันภาคเหนือ ปี 25592. แผนปฏิบัติการป้องกันและแก้ไขปัญหาหมอกควันภาคเหนือ ปี 2559 มีสาระสำคัญ ดังนี้ 2.1 กรอบแนวคิด แผนปฏิบัติการฯ มีกรอบแนวคิดหลัก ได้แก่ 1) เน้นการป้องกันก่อนเกิดเหตุ ไม่ให้เกิดการเผาและการลุกลามของไฟจนยากที่จะควบคุม เพื่อลดความเสียหายที่จะเกิดขึ้นให้น้อยที่สุด 2) เน้นการระดมสรรพกำลังจากทุกภาคส่วน เครือข่ายอาสาสมัคร อุปกรณ์เครื่องมือ เพื่อเฝ้าระวังและป้องกันการเผาและไฟป่าในพื้นที่เสี่ยง รวมถึงให้ความรู้และเข้าถึงชุมชนเพื่อสร้างความตระหนักและการมีส่วนร่วมในการลดการเผาตลอดช่วงวิกฤต ปี 2559 และ 3) ในช่วงวิกฤตหมอกควันที่จังหวัดกำหนดจะบังคับใช้กฎหมายอย่างเคร่งครัดกับผู้ลักลอบเผา โดยบูรณาการและสั่งการจากผู้ว่าราชการจังหวัดตามระบบศูนย์สั่งการแบบเบ็ดเสร็จ (Single Command) 2.2 พื้นที่เป้าหมาย 9 จังหวัดภาคเหนือ ได้แก่ เชียงราย เชียงใหม่ ลำพูน ลำปาง แพร่ น่าน พะเยา แม่ฮ่องสอน และตาก 2.3 ตัวชี้วัดความสำเร็จ ประกอบด้วย 1) ร้อยละของจำนวนวันที่ปริมาณฝุ่นละอองขนาดเล็ก (PM10) สูงเกินเกณฑ์มาตรฐานลดลง และ 2) จำนวนจุดความร้อน (Hotspot) ลดลง 2.4 หน่วยงานที่เกี่ยวข้อง ได้แก่ สำนักนายกรัฐมนตรี และ 12 กระทรวง ประกอบด้วย (1) ทส. (2) วท. (3) กค. (4) กต. (5) กษ. (6) กห. (7) คค. (8) ทก. (9) พน. (10) สธ. (11) มท. (12) ศธ. 2.5 กลไกกำกับดูแล กำกับและติดตามผลการดำเนินงาน โดย ศูนย์อำนวยการป้องกันและแก้ไขปัญหาไฟป่าและหมอกควัน (ศอ.ปกป.) 2.6 รายละเอียดมาตรการ/แนวทางการดำเนินงานตามแผนปฏิบัติการป้องกันและแก้ไขปัญหาหมอกควันภาคเหนือ ปี 2559 เพื่อกำหนดให้เป็นไปตามนโยบายรัฐบาล และมอบหมายให้หน่วยงานที่เกี่ยวข้องนำไปปฏิบัติต่อไป ซึ่งมีเรื่องที่เกี่ยวข้องกับ กษ. สรุปได้ดังนี้2.6.1 **มาตรการเตรียมการ 6 พ.ย. 2558 – 15 ม.ค. 2559** 1) มาตรการจัดการเชื้อเพลิง (ชิงเผา) ทั้งพื้นที่เกษตรและพื้นที่ป่า- แนวทางการดำเนินงานจัดการเศษวัสดุทางการเกษตรให้แล้วเสร็จก่อนช่วงเวลาห้ามเผาที่จังหวัดกำหนด**หน่วยงานที่รับผิดชอบหลัก** : กษ. (กสก., พด., กวก., ส.ป.ก.)**หน่วยงานที่รับผิดชอบสนับสนุน** : จังหวัด, อปท.- แนวทางการดำเนินงานส่งเสริมให้มีการนำเชื้อเพลิง (เศษวัสดุการเกษตร เศษกิ่งไม้ ใบไม้) ไปใช้ประโยชน์ เพื่อลดปริมาณเชื้อเพลิงในพื้นที่ป่าและพื้นที่เกษตร (เช่น ทำปุ๋ย ทำอาหารสัตว์ แปรรูปเป็นเชื้อเพลิง เป็นต้น)**หน่วยงานที่รับผิดชอบหลัก** : จังหวัด, อปท. กษ. (กสก., พด., กวก., ส.ป.ก.)**หน่วยงานที่รับผิดชอบสนับสนุน** : ทส. (อส., ปม.), หน่วยงานที่ขอใช้ประโยชน์ในพื้นที่ ส.ป.ก.- แนวทางการดำเนินงานส่งเสริม/สนับสนุนให้เกษตรกรจัดการเศษวัสดุทางการเกษตรโดยการไถกลบหรือเทคโนโลยีอื่นที่เหมาะสม แทนการเผา**หน่วยงานที่รับผิดชอบหลัก** : กษ. (กสก., พด., กวก., ส.ป.ก.)**หน่วยงานที่รับผิดชอบสนับสนุน** : จังหวัด 2) มาตรการระดมเครือข่ายลงพื้นที่ให้ความรู้และสร้างความตระหนักให้กับประชาชน/ชุมชนใน 9 จังหวัดภาคเหนือ โดยเฉพาะในพื้นที่เสี่ยง- แนวทางการดำเนินงานให้เครือข่ายอาสาสมัครลงพื้นที่เพื่อให้ความรู้เรื่องการจัดการเศษวัสดุการเกษตรแก่เกษตรกร และนำวิธีกำจัดเศษวัสดุโดยไม่เผา และสร้างการมีส่วนร่วมในการเฝ้าระวัง/แก้ไขปัญหาการเผาในพื้นที่ป่า และพื้นที่เกษตร**หน่วยงานที่รับผิดชอบหลัก** : ทส. (สส., อส., ปม., สป.ทส.), กษ. (กสก., พด., กวก.) กห. (ทภ.3)**หน่วยงานที่รับผิดชอบสนับสนุน** : จังหวัด, อปท., มท. (ปภ.) สธ. (กรม.คร., กรม.อ.)2.6.2 **มาตรการรับมือ : ระยะก่อนวิกฤติ 16 ม.ค. – 15 ก.พ. 2559** 1) มาตรการระดมสรรพกำลัง เครือข่ายอาสาสมัคร อุปกรณ์เครื่องมือยานพาหนะ และอากาศยานรวมถึงเคลื่อนย้ายกำลังจากพื้นที่อื่น เพื่อเฝ้าระวังการเผาและไฟป่าในพื้นที่เสี่ยง- แนวทางการดำเนินงานเตรียมความพร้อม/ระดมสรรพกำลัง/เคลื่อนย้ายกำลัง บุคลากร อุปกรณ์ เครื่องมือ ยานพาหนะ และอากาศยาน ในการปฏิบัติงานลาดตระเวน เฝ้าระวัง และดับไฟ**หน่วยงานที่รับผิดชอบหลัก** : กษ. (กสก., พด.) 2) มาตรการลาดตระเวน เฝ้าระวัง และดับไฟ เพื่อป้องกันไม่ให้เกิดการเผาและการลุกลามของไฟจนไม่สามารถควบคุมได้- แนวทางการดำเนินงานเฝ้าระวัง ดับไฟ และแก้ไขปัญหาการเผาในพื้นที่เกษตร**หน่วยงานที่รับผิดชอบหลัก** : จังหวัด มท. (ปภ.) กษ. (กสก., พด., ส.ป.ก.)- แนวทางการดำเนินงานปฏิบัติการฝนหลวงเพื่อเพิ่มความชุ่มชื้นให้กับพื้นที่ป่า**หน่วยงานที่รับผิดชอบหลัก** : กษ. (ฝล.)2.6.3 **มาตรการรับมือ : ช่วงวิกฤติ 16 ก.พ. – 15 พ.ค. 2559** 1) มาตรการห้ามเผา/บังคับใช้กฎหมายอย่างเข้มงวดในช่วงเวลาห้ามเผา- แนวทางการดำเนินงานหน่วยงานที่เกี่ยวข้อง ดำเนินการทางกฎหมายอย่างเข้มงวดกับผู้ลักลอบเผา ผู้บุกรุกและจุดไฟเผาป่าในช่วงเวลาห้ามเผาที่จังหวัดกำหนดในทุกพื้นที่**หน่วยงานที่รับผิดชอบหลัก** : จังหวัด อำเภอ ตำบล อปท. ทส. (อส., ปม.)**หน่วยงานที่รับผิดชอบสนับสนุน** :กษ. (กสก.) คค. (ทล., ทช.) 2) มาตรการลาดตระเวน เฝ้าระวัง และดับไฟ เพื่อป้องกันไม่ให้เกิดการเผาและการลุกลามของไฟจนไม่สามารถควบคุมได้- แนวทางการดำเนินงานเฝ้าระวัง ดับไฟ และแก้ไขปัญหาการเผาในพื้นที่เกษตร**หน่วยงานที่รับผิดชอบหลัก** : จังหวัด มท. (ปภ.) กษ. (กสก. พด. ส.ป.ก.) 3) มาตรการดำเนินมาตรการลดฝุ่นละอองและลดผลกระทบต่อสุขภาพอนามัยของประชาชน อันเป็นผลมาจากมลพิษหมอกควัน- แนวทางการดำเนินงานปฏิบัติการฝนหลวงและดัดแปรสภาพอากาศเพื่อลดความหนาแน่นของหมอกควัน**หน่วยงานที่รับผิดชอบหลัก** : กษ. (ฝล.)2.6.4 **มาตรการฟื้นฟูและสร้างความยั่งยืน** 1) มาตรการส่งเสริมเครือข่ายเกษตรกร/ชุมชนปลอดการเผา และแนวทางการเกษตรยั่งยืนเพื่อลดการเผาในพื้นที่เกษตร- แนวทางการดำเนินงานปลูกไม้เศรษฐกิจในเขตปฏิรูปที่ดิน**หน่วยงานที่รับผิดชอบหลัก** : กษ. (ส.ป.ก.)- แนวทางการดำเนินงานถ่ายทอดความรู้ด้านการทำการเกษตรปลอดการเผาแก่เกษตร- แนวทางการดำเนินงานจัดตั้งศูนย์เรียนรู้สาธิตเทคโนโลยีการทำการเกษตรปลอดการเผา- แนวทางการดำเนินงานสนับสนุนการทำการเกษตรปลอดการเผา เช่น การปลูกพืชทางเลือกทดแทนการปลูกข้าวโพดบนพื้นที่สูง การจัดการเศษวัสดุการเกษตรทดแทนการเผา (การไถกลบทดแทนการเผา การทำปุ๋ยหมัก การผลิตพลังงานทดแทน และอื่นๆ) การปลูกพืชเพื่อฟื้นฟูสภาพแวดล้อม การทำการเกษตรอินทรีย์ เป็นต้น**หน่วยงานที่รับผิดชอบหลัก** : กษ. (กสก., พด., กวก.,ส.ป.ก.)**หน่วยงานที่รับผิดชอบสนับสนุน** : จังหวัด, พน.- แนวทางการดำเนินงานรณรงค์ ประชาสัมพันธ์การหยุดการเผาในพื้นที่การเกษตร- แนวทางการดำเนินงานส่งเสริมให้เกษตรกรรวมตัวในรูปแบบเครือข่ายเกษตรกรปลอดการเผาเพื่อใช้เป็นกลไกในการเฝ้าระวังและแก้ไขปัญหาการเผาในพื้นที่การเกษตร- แนวทางการดำเนินงานสร้างและพัฒนาวิทยากรอาสาสมัครเกษตรด้านการทำการเกษตรปลอดการเผา**หน่วยงานที่รับผิดชอบหลัก** : กษ. (กสก., พด., กวก.,ส.ป.ก.)**หน่วยงานที่รับผิดชอบสนับสนุน** : จังหวัด, อปท., ทส. (สส.)- แนวทางการดำเนินงานขยายผลโครงการพระราชดำริในการอนุรักษ์ป่าและการทำการเกษตรอย่างยั่งยืน**หน่วยงานที่รับผิดชอบหลัก** : ทส., กษ., มท. 2) มาตรการส่งเสริมการใช้ประโยชน์เศษวัสดุทางการเกษตรโดยไม่เผา ด้วยวิธีที่เหมาะสมกับสภาพปัญหาและสภาพพื้นที่- แนวทางการดำเนินงานสนับสนุนการใช้ประโยชน์จากเศษวัสดุทางการเกษตร เช่น การทำปุ๋ยหมัก การผลิตพลังงานทดแทน**หน่วยงานที่รับผิดชอบหลัก** : กษ. (กสก., พด.,ส.ป.ก.)**หน่วยงานที่รับผิดชอบสนับสนุน** : จังหวัด, พน.- แนวทางการดำเนินงานส่งเสริม/สนับสนุนให้เกษตรกรจัดการเศษวัสดุทางการเกษตรโดยการไถกลบ หรือเทคโนโลยีอื่นที่เหมาะสมแทนการเผา**หน่วยงานที่รับผิดชอบหลัก** : กษ. (กสก., พด.,ส.ป.ก.)**หน่วยงานที่รับผิดชอบสนับสนุน** : จังหวัด- แนวทางการดำเนินงานวิจัยและพัฒนาเทคโนโลยีเพื่อสนับสนุนการใช้ประโยชน์จากเศษวัสดุทางการเกษตร**หน่วยงานที่รับผิดชอบหลัก** : กษ. (กวก.) ,สถาบันอุดมศึกษา วช., สกว.**มติ ครม. :** 1. เห็นชอบแผนปฏิบัติการป้องกันและแก้ไขปัญหาหมอกควันภาคเหนือ ปี 2559 และมอบหมายให้หน่วยงานที่เกี่ยวข้องนำไปปฏิบัติต่อไป ตามที่ ทส. เสนอ สำหรับงบประมาณในการดำเนินการให้เป็นไปตามความเห็นของ สงป. ทั้งนี้ ให้ ทส. รับความเห็นของ สศช. ไปพิจารณาดำเนินการต่อไปด้วย2. ให้ยกเว้นการดำเนินการตามมติ ครม. เมื่อวันที่ 24 พ.ย. 2558 (เรื่อง การเสนอเรื่องเร่งด่วนต่อคณะรัฐมนตรี) | **หน่วยงานที่รับผิดชอบ** : ทส./กษ. (ฝล.)**ประโยชน์ที่ได้รับ :** เพื่อป้องกันปัญหาหมอกควันที่อาจเกิดขึ้นในช่วงต้นปี 2559 ต่อไป**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 9/2559 วันอังคารที่ 1 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **010359****เรื่อง** : ร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าเสา ตำบลบ้านเกาะ ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ พ.ศ. ....**สารัตถะ :** คค. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าเสา ตำบลบ้านเกาะ ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ พ.ศ. .... เพื่อกำหนดเขตที่ดินในบริเวณที่ที่จะเวนคืนเพื่อสร้างและขยายทางหลวงชนบท สาย ง1 ตามโครงการผังเมืองอุตรดิตถ์โดยมีรายละเอียดสรุปได้ ดังนี้ คค. เสนอว่า1. กรมทางหลวงชนบทได้ดำเนินการสำรวจและออกแบบรายละเอียดโครงการเพื่อสร้างทางหลวงชนบท สาย ง1 ตามโครงการผังเมืองรวมเมืองอุตรดิตถ์ เพื่อแก้ปัญหาการจราจรที่คับคั่งในเขตเมือง ทำให้ประหยัดเวลาในการเดินทาง และเป็นการเพิ่มประสิทธิภาพในการเปิดพื้นที่ของการพัฒนาเมือง รองรับความเจริญเติบโตในอนาคต ตลอดจนเป็นการสนับสนุนยุทธศาสตร์ด้าน Logistics ของจังหวัดอุตรดิตถ์2. ลักษณะของโครงการก่อสร้างและขยายทางหลวงชนบท สาย ง1 ตามโครงการผังเมืองรวมเมืองอุตรดิตถ์ เป็นถนนขนาด 4 ช่องจราจร พร้อมเกาะกลาง เขตทางกว้างประมาณ 30 – 50 เมตร มีระยะทางประมาณ 7.50 กิโลเมตร3. เพื่อให้การสร้างทางหลวงชนบทตามโครงการดังกล่าวเป็นไปตามแผนงานที่กำหนด และเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่ มีสิทธิเข้าไปทำการสำรวจเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงเห็นควรให้มีการตราพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าเสา ตำบลบ้านเกาะ ตำบลท่าอิฐ อำเภอเมืองอุตรดิตถ์ จังหวัดอุตรดิตถ์4. การดำเนินการตามโครงการนี้ได้จัดให้มีการรับฟังความคิดเห็นของประชาชนผู้มีส่วนได้เสียกับโครงการก่อสร้างถนนสายดังกล่าว ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548สาระสำคัญของร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าเสา ตำบลบ้านเกาะ ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ เพื่อกำหนดเขตที่ดินในบริเวณที่ที่จะเวนคืน เพื่อสร้างและขยายทางหลวงชนบท สาย ง1 ตามโครงการผังเมืองอุตรดิตถ์ ทั้งนี้เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจเพื่อทราบข้อเท็จจริงกับอสังหาริมทรัพย์ที่จะต้องเวนคืนที่แน่นอนความเห็นของ กษ.กษ. พิจารณาแล้ว เห็นชอบด้วยกับหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าเสา ตำบลบ้านเกาะ ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ พ.ศ. .... เนื่องจากการออกพระราชกฤษฎีกาฉบับนี้เป็นไปตามชั้นตอนของกฎหมายที่กำหนดให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมาย เพื่อทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน ในท้องที่ตำบลท่าเสา ตำบลบ้านเกาะ ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ ก่อนดำเนินการก่อสร้างและขยายทางหลวงชนบทสาย ง1 ตามโครงการผังเมืองรวมเมืองอุตรดิตถ์ เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคให้มีประสิทธิภาพ ทั้งนี้ เมื่อพระราชกฤษฎีกาฉบับดังกล่าวมีผลบังคับใช้ตามกฎหมายแล้ว หากผู้ถูกเวนคืนไม่พอใจราคาหรือจำนวนเงินค่าทดแทนที่ทางราชการกำหนดให้ ก็สามารถยื่นอุทธรณ์รวมถึงใช้สิทธิในการฟ้องคดีตามขั้นตอนของกฎหมายได้ต่อไป จึงเห็นสมควรที่ ครม. จะพิจารณาให้ความเห็นชอบร่างพระราชกฤษฎีกาฉบับนี้ ตามที่ คค. เสนอ**มติ ครม.** : อนุมัติหลักการร่างพระราชกฤษฎีกาดังกล่าว ตามที่ คค. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : คค./กษ. (ชป.)**ประโยชน์ที่ได้รับ :** เพื่ออำนวยความสะดวกและความรวดเร็วแก่การจราจรและการขนส่งสาธารณูปโภค ซึ่ง คค. ได้จัดให้มีการรับฟังความคิดเห็นของประชาชนผู้มีส่วนได้เสียเกี่ยวกับการเวนคืนตามร่างพระราชกฤษฎีกานี้แล้ว**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 9/2559 วันอังคารที่ 1 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **010359****เรื่อง** : ร่างพระราชกฤษฎีกาเพิกถอนอุทยานแห่งชาติป่าแม่แคม ป่าแม่ก๋อน และป่าแม่สาย และป่าลำน้ำน่านฝั่งขวา ป่าจริม และป่าน้ำปาด บางส่วน ในท้องที่ตำบลช่อแฮ อำเภอเมืองแพร่ จังหวัดแพร่ และตำบลน้ำหมัน ตำบลจริม อำเภอท่าปลา จังหวัดอุตรดิตถ์ พ.ศ. ....**สารัตถะ :** ทส. เสนอ ครม. พิจารณาอนุมัติหลักการร่างพระราชกฤษฎีกาเพิกถอนอุทยานแห่งชาติป่าแม่แคม ป่าแม่ก๋อน และป่าแม่สาย และป่าลำน้ำน่านฝั่งขวา ป่าจริม และป่าน้ำปาด บางส่วน ในท้องที่ตำบลช่อแฮ อำเภอเมืองแพร่ จังหวัดแพร่ และตำบลน้ำหมัน ตำบลจริม อำเภอท่าปลา จังหวัดอุตรดิตถ์ พ.ศ. .... รวมเนื้อที่ 1,628 ไร่ 2 งาน 67 ตารางวา เพื่อก่อสร้างโครงการอ่างเก็บน้ำห้วยน้ำรี อันเนื่องมาจากพระราชดำริ ซึ่งจะช่วยบรรเทาความเดือดร้อนจากการขาดแคลนน้ำเพื่อการเกษตร และอุปโภคให้กับราษฎรในพื้นที่โดยมีรายละเอียดสรุปได้ ดังนี้ 1. ครม. มีมติเมื่อวันที่ 20 เม.ย. 2554 อนุมัติโครงการอ่างเก็บน้ำห้วยน้ำรี อันเนื่องมาจากพระราชดำริ จังหวัดอุตรดิตถ์ และผ่อนผันมติคณะรัฐมนตรีในการขอใช้พื้นที่ลุ่มน้ำชั้นที่ 1 เอ ตามที่ กษ. เสนอ2. ครม. มีมติเมื่อวันที่ 21 ก.ค. 2558 เห็นชอบในหลักการเพิกถอนพื้นที่อุทยานแห่งชาติลำน้ำน่านรวมเนื้อที่ 1,765 ไร่ เพื่อให้กรมชลประทานก่อสร้างโครงการอ่างเก็บน้ำห้วยน้ำรี อันเนื่องมาจากพระราชดำริ จังหวัดอุตรดิตถ์ ตามที่ กษ. เสนอ3. ทส. เสนอว่า กรมชลประทาน กษ. ขอใช้พื้นที่ในเขตอุทยานแห่งชาติลำน้ำน่านในท้องที่ตำบลจริม ตำบลน้ำหมัน อำเภอท่าปลา จังหวัดอุตรดิตถ์ เนื้อที่ 1,140 ไร่ และในท้องที่ตำบลช่อแฮ อำเภอเมือง จังหวัดแพร่ เนื้อที่ 625 ไร่ รวมเนื้อที่ 1,765 ไร่เพื่อก่อสร้างโครงการอ่างเก็บน้ำห้วยน้ำรี อันเนื่องมาจากพระราชดำริ แต่เนื่องจากที่ก่อสร้างโครงการฯ บางส่วนอยู่ในเขตอุทยานแห่งชาติลำน้ำน่านตามพระราชกฤษฎีกากำหนดบริเวณที่ดินป่าแม่แคม ป่าแม่ก๋อน และป่าแม่สาย ในท้องที่ตำบลสวนเขื่อน ตำบลป่าแดง ตำบลช่อแฮ อำเภอเมืองแพร่ จังหวัดแพร่ และป่าลำน้ำน่านฝั่งขวา ป่าจริม และป่าน้ำปาด ในท้องที่ตำบลท่าแฝก ตำบลนางพญา ตำบลน้ำหมัน ตำบลจริม ตำบลท่าปลา ตำบลผาเลือด อำเภอท่าปลา และตำบลแสนตอ อำเภอน้ำปาด จังหวัดอุตรดิตถ์ ให้เป็นอุทยานแห่งชาติ พ.ศ. 2541 ดังนั้น จึงต้องดำเนินการเพิกถอนพื้นที่อุทยานแห่งชาติเสียก่อนเพื่อให้สามารถเข้าดำเนินการก่อสร้างในพื้นที่ดังกล่าวได้4. คณะกรรมการอุทยานแห่งชาติ ได้พิจารณาในคราวประชุม ครั้งที่ 2/2556 เมื่อวันที่ 1 พ.ค. 2556 มีมติเห็นชอบในการเพิกถอนพื้นที่อุทยานแห่งชาติลำน้ำน่านบางส่วน เพื่อให้กรมชลประทานก่อสร้างโครงการอ่างเก็บน้ำห้วยน้ำรี อันเนื่องมาจากพระราชดำริโดยมีเงื่อนไขว่า ภายหลังการก่อสร้างอ่างเก็บน้ำแล้วเสร็จให้คืนพื้นที่ดังกล่าวให้กรมอุทยานแห่งชาติ สัตว์ป่า และพันธุ์พืชเพื่อกำหนดเป็นอุทยานแห่งชาติอีกครั้ง จึงเสนอร่างพระราชกฤษฎีกาดังกล่าวมาเพื่อดำเนินการสาระสำคัญของร่างพระราชกฤษฎีกาเพิกถอนอุทยานแห่งชาติ ป่าแม่แคม ป่าแม่ก๋อน และป่าแม่สาย และป่าลำน้ำน่านฝั่งขวา ป่าจริม และป่าน้ำปาด บางส่วน ในท้องที่ตำบลช่อแฮ อำเภอเมืองแพร่ จังหวัดแพร่ และตำบลน้ำหมัน ตำบลจริม อำเภอท่าปลา จังหวัดอุตรดิตถ์ รวมเนื้อที่ 1,628 ไร่ 2 งาน 67 ตารางวาออกจากการเป็นอุทยานแห่งชาติ ตามที่กำหนดไว้โดยพระราชกฤษฎีกากำหนดบริเวณที่ดินป่าแม่แคม ป่าแม่ก๋อน และป่าแม่สาย ในท้องที่ตำบลสวนเขื่อน ตำบลป่าแดง ตำบลช่อแฮ อำเภอเมืองแพร่ จังหวัดแพร่ และป่าลำน้ำน่านฝั่งขวา ป่าน้ำปาด ในท้องที่ตำบลท่าแฝก ตำบลนางพญา ตำบลน้ำหมัน ตำบลจริม ตำบลท่าปลา ตำบลผาเลือด อำเภอท่าปลา และตำบลแสนตอ อำเภอน้ำปาด จังหวัดอุตรดิตถ์ ให้เป็นอุทยานแห่งชาติ พ.ศ. 2541 ภายในแนวเขตที่เพิกถอนตามแผนที่ท้ายพระราชกฤษฎีกาความเห็นของ กษ.กษ. พิจารณาแล้ว เห็นว่าการเสนอร่างพระราชกฤษฎีกาเพิกถอนอุทยานแห่งชาติป่าแม่แคม ป่าแม่ก๋อน และป่าแม่สาย และป่าลำน้ำน่านฝั่งขวา ป่าจริม และป่าน้ำปาด บางส่วน ในท้องที่ตำบลช่อแฮ อำเภอเมืองแพร่ จังหวัดแพร่ และตำบลน้ำหมัน ตำบลท่าปลา จังหวัดอุตรดิตถ์ พ.ศ. .... ตามที่ ทส. เสนอในครั้งนี้ เป็นการขอเพิกถอนพื้นที่บางส่วนในเขตอุทยานแห่งชาติ รวมเนื้อที่ 1,628 ไร่ 2 งาน 67 ตารางวา เพื่อก่อสร้างโครงการอ่างเก็บน้ำห้วยน้ำรี อันเนื่องมาจากพระราชดำริ ซึ่งมีวัตถุประสงค์เพื่อช่วยบรรเทาความเดือดร้อนจากการขาดแคลนน้ำเพื่อการเกษตรและอุปโภคบริโภคให้แก่ราษฎรในพื้นที่ ประกอบกับคณะรัฐมนตรีได้มีมติเมื่อวันที่ 21 ก.ค. 2558 เห็นชอบในหลักการเพิกถอนพื้นที่ดังกล่าวออกจากเขตอุทยานแห่งชาติแล้ว จึงเห็นสมควรที่ ครม. จะพิจารณาให้ความเห็นชอบร่างพระราชกฤษฎีกาเพิกถอนอุทยานแห่งชาติดังกล่าวตามที่ ทส. เสนอ**มติ ครม.** : อนุมัติหลักการร่างพระราชกฤษฎีกาดังกล่าว ตามที่ ทส. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : ทส./กษ. (ชป.)**ประโยชน์ที่ได้รับ :** เพื่อก่อสร้างโครงการอ่างเก็บน้ำห้วยน้ำรี อันเนื่องมาจากพระราชดำริ ซึ่งจะช่วยบรรเทาความเดือดร้อนจากการขาดแคลนน้ำเพื่อการเกษตร และอุปโภคให้กับราษฎรในพื้นที่**กำหนดรายงานผลการปฏิบัติเพื่อเสนอ ครม. :** - |